ΓΡΑΠΤΗ ΕΡΩΤΗΣΗ E-0325/00

υποβολή: Carmen Fraga Estvez (PPE-DE) προς την Επιτροπή

(11 Φεβρουαρίου 2000)

Θέμα: Κατάλογος σκαφών στα οποία χορηγήθηκε άδεια να αλιεύουν με παρασυρόμενα δίχτυα

Στην από 5ης Ιανουαρίου 2000 απάντηση στην ερώτηση P-2481/99(1)σχετικά με την ερμηνεία της Επιτροπής ως προς την εφαρμογή του Κανονισμού (ΕΟΚ) 1239/98(2)πογραμμίζεται ότι κατά την πιστοποίηση εάν τηρείται το προβλεπόμενο ποσοστό του 60 % (mldr) πρέπει να λαμβάνονταιπόψη όλα τα πλοία που χρησιμοποίησαν παρασυρόμενα δίχτυα κατά την καθορισθείσα από τον προαναφερθέντα Κανονισμό περίοδο αναφοράς.

Δεδομένου ότι η Επιτροπή θεωρεί σαφές ότι αυτή είναι η ερμηνεία του εν λόγω Κανονισμού, το πνεύμα του οποίου θα έπρεπε να είναι η σταδιακή κατάργηση αυτού του τρόπου αλιείας, ερωτάται η Επιτροπή:

- Η ερμηνεία της Επιτροπής δε έχει ως συνέπεια κατά την κατάρτιση του βασικού καταλόγου των αλιευτικών που αλίευσαν με παρασυρόμενα δίχτυα, ώστε να επιτευχθεί μείωση κατά 40 % το 1998 να καταμετρώνται τα ίδια αλιευτικά πλοία μέχρι και τρεις φορές (μία για κάθε έτος της περιόδου αναφοράς 1995-1997);

- Για τη διευκρίνιση προβλημάτων αυτής της κατηγορίας, μπορεί η Επιτροπή, όπως ζητήθηκε με τη γραπτή ερώτηση E-1561/99(3) και η οποία δεν απαντήθηκε, να αναφέρει την κατάσταση των σκαφών στα οποία χορηγήθηκε άδεια να αλιεύουν με παρασυρόμενα δίχτυα το 1995, 1996 και 1997 καθώς και την κατάσταση των σκαφών στα οποία χορηγήθηκε άδεια να αλιεύουν με παρασυρόμενα δίχτυα το 1998 και 1999, μετά την έναρξη ισχύος του ανωτέρω Κανονισμού;

(1) ΕΕ C 219 E της 1.8.2000, σελ. 173.

(2) ΕΕ L 171 της 17.6.1998, σελ. 1.

(3) ΕΕ C 170 E της 20.6.2000, σελ. 34.

Απάντηση του κ. Fischler εξ ονόματος της Επιτροπής

(16 Μαρτίου 2000)

Δυνάμει του κανονισμού (ΕΚ) αριθ. 1239/98 του Συμβουλίου της 8ης Ιουνίου 1998 για την τροποποίηση του κανονισμού (ΕΚ) αριθ. 894/97 για τη θέσπιση ορισμένων τεχνικών μέτρων διατήρησης των αλιευτικών πόρων: η χρήση παρασυρόμενων απλαδιών για την αλιεία ορισμένων ειδών, και κυρίως των άκρως μεταναστευτικών ιχθύων, θα απαγορευθεί ολοκληρωτικά από την 1η Ιανουαρίου 2002. Το 1998, τα κράτη μέλη μειώνουν τον επιτρεπόμενο στόλο για την εν λόγω αλιεία σε επίπεδο ίσο με 60 % του αριθμού των εθνικών σκαφών που έχουν χρησιμοποιήσει αυτό το εργαλείο κατά τη διάρκεια της περιόδου αναφοράς 1995/1997. Από το 1998 κάθε κράτος μέλος κοινοποιεί ετησίως τον κατάλογο των εγκεκριμένων σκαφών.

Το Συμβούλιο έχει προβλέψει επομένως την εξάλειψη της σχετικής αλιείας σε δύο στάδια σχετικά με την περίοδο αναφοράς 1995/1997: μείωση του στόλου κατά 40 Ιουνίου 1998, πλήρη κατάργηση ενόψει του 2002. Προκειμένου να προληφθούν οι κοινωνικοοικονομικές συνέπειες της εν λόγω κατάργησης το Συμβούλιο παρείχε στα ενδιαφερόμενα κράτη μέλη τη δυνατότητα να καταρτίσουν εθνικά σχέδια ανασύνταξης.

Οπολογισμός της ελάττωσης από το 1998 βασίζεται σε ένα ονομαστικό κατάλογο των σχετικών σκαφών για κάθε κράτος μέλος για καθένα από τα τρία έτη αναφοράς. Η σύγκριση των τριών ετησίων καταλόγων του κάθε κράτους μέλους ορίζει τον αριθμό των σκαφών αναφοράς στον οποίο πρέπει να εφαρμοστεί η μείωση του 40 %. Δεν είναι επομένως δυνατό να ληφθείπόψη το ίδιο σκάφος πολλές φορές στον εθνικόπολογισμό.

Η εν λόγω μέθοδος έχει χρησιμοποιηθεί από κάθε σχετικό κράτος μέλος για την κατάρτιση του καταλόγου των εγκεκριμένων σκαφών για το έτος 1998. Όπως έχειπογραμμιστεί σε πολλές περιπτώσεις σε απαντήσεις γραπτών ερωτήσεων του Αξιότιμου Μέλους του Κοινοβουλίου, η Επιτροπή δεν διαθέτει κανένα στοιχείο που να αποδεικνύει παράβαση εκ μέρους των κρατών μελών των σχετικών διατάξεων του κανονισμού (ΕΚ) αριθ. 1239/98.

Σε απάντησή της σε γραπτές ερωτήσεις P-1537/99 και E-1561/99(1), η Επιτροπή παρείχε ήδη στο Αξιότιμο Μέλος του Κοινοβουλίου τον αριθμό των σκαφών που πρέπει να λαμβάνονταιπόψη για κάθε κράτος μέλος για τα έτη 1995 έως 1997, καθώς και τον αριθμό των εγκεκριμένων σκαφών για τα έτη 1998 και 1999.

Όπως έχει ήδη αναφέρει στην απάντησή της στην γραπτή ερώτηση E-2484/99 του κ. Ortuondo Larrea(2), η Επιτροπή δεν μπορεί να δημοσιεύσει τον ονομαστικό κατάλογο των εν λόγω σκαφών δυνάμει των διατάξεων του άρθρου 37 του κανονισμού (ΕΟΚ) αριθ. 2847/93 του Συμβουλίου της 12ης Οκτωβρίου 1993, που θέτει σε ισχύ καθεστώς ελέγχου στην κοινή αλιευτική πολιτική(3), οι οποίες απαιτούν τα στοιχεία που συλλέγονται στα πλαίσια του παρόντος κανονισμού να τυγχάνουν εμπιστευτικής μεταχείρισης. Οι ελεγκτικές αρχές κάθε σχετικού κράτους μέλους διαθέτουν απαραίτητες πληροφορίες για την εξασφάλιση της τήρησης του κανονισμού (ΕΚ) αριθ. 1239/98.

(1) ΕΕ C 170 E της 20.6.2000, σελ. 34.

(2) ΕΕ C 225 E της 8.8.2000, σελ. 145.

(3) ΕΕ L 261 της 20.10.1993.